గువాహటి, ఈనాడు: ప్రకృతి అందాలకు నిలయమైన ఈశాన్య భారతంలో రాష్ట్రాల సరిహద్దు వివాదం సోమవారం భగ్గుమంది. అస్సాం-మేఘాలయ సరిహద్దులోని కచార్‌ జిల్లాలో చిన్నగా మొదలైన ఘర్షణలు చినికిచినికి గాలివానలా మారి ఏకంగా ఆరుగురు పోలీసుల ప్రాణాలను బలిగొన్నాయి. ఓ ఎస్పీ సహా 60 మందికి పైగా గాయపడ్డారు. ఇరువైపులా ఆస్తులు, వాహనాలు ధ్వంసమయ్యాయి. గతేడాది ఆగస్టులో, ఈ ఏడాది ఫిబ్రవరిలోనూ సరిహద్దు సమస్యపై ఘర్షణలు జరిగాయి. అవి పునరావృతమయ్యాయి. సరిహద్దులోని 8 వ్యవసాయ పాకలను గుర్తుతెలియని వ్యక్తులు తగలబెట్టడమే తాజా ఘర్షణలకు కారణంగా కనిపిస్తోంది. సరిహద్దు సమస్యపై కేంద్ర హోంమంత్రి అమిత్‌షా చర్చలు జరిపి వెళ్లిన మరుసటి రోజే ఈ ఘర్షణలు చోటుచేసుకోవడం గమనార్హం.
కచార్‌ జిల్లాలో మేఘాలయ వైపు నుంచి అల్లరిమూకలు జరిపిన కాల్పుల్లో రాష్ట్ర పోలీసులు ఆరుగురు మృతి చెందారని అస్సాం ముఖ్యమంత్రి హిమంత బిశ్వశర్మ తెలిపారు. పొరుగు రాష్ట్రం వైపు నుంచి చోటుచేసుకున్న కాల్పులు, రాళ్లు రువ్విన ఘటనల్లో కచార్‌ జిల్లా ఎస్పీ నింబాల్కర్‌ వైభవ్‌ చంద్రకాంత్‌ సహా 50 మంది సిబ్బంది గాయపడినట్లు అస్సాం పోలీసు విభాగానికి చెందిన అధికారి ఒకరు చెప్పారు. రెండు రాష్ట్రాల అధికారులు సరిహద్దు అంశంపై చర్చలు జరుపుతుండగా అల్లరిమూకలు ఒక్కసారిగా కాల్పులు ప్రారంభించాయని తెలిపారు. కచార్‌ ఎస్పీ నింబాల్కర్‌ తొడ భాగంలోకి తూటా దూసుకెళ్లిందని, ఆయన ఆరోగ్యం ఆందోళనకరంగా ఉందని వైద్యుడు ఒకరు తెలిపారు. మరోవైపు ఈ ఉద్రిక్తతలకు కారణం అస్సాం పోలీసులేనని మిజోరం ఆరోపించింది.
సరిహద్దులో ఆక్రమణలపై అస్సాం, మిజోరంలు చాన్నాళ్లుగా ఘర్షణ పడుతున్నాయి. ఈ నేపథ్యంలో అయిత్లాంగ్‌ సెలయేరు సమీపంలో రైతులకు చెందిన 8 వ్యవసాయ పాకలకు ఆదివారం ఉదయం 11.30 గంటలకు దుండగులు నిప్పుబెట్టారని మిజోరం డీఐజీ లాల్బియాకాంగ ఖియాంగ్టే చెప్పారు. ఈ పాకలన్నీ సరిహద్దులో అస్సాం వైపున్న వైరెంగ్టేకి చెందిన రైతులవని వెల్లడించారు. ఈ ఘటనే తాజా ఘర్షణలకు కారణమని భావిస్తున్నారు.
కచార్‌ సరిహద్దులో పోలీసులతో ప్రజలు ఘర్షణ పడుతున్న వీడియోను మిజోరం ముఖ్యమంత్రి జొరాంథాంగా సోమవారం మధ్యాహ్నం ట్విటర్‌లో ఉంచారు. దీనిపై దృష్టి సారించాలని అమిత్‌ షాకు విజ్ఞప్తి చేశారు. 'మిజోరం-అస్సాం సరిహద్దు ఉద్రిక్తత'గా పేర్కొన్న ఈ ట్వీట్‌కు ప్రధాని, హోంమంత్రి కార్యాలయాలు, అస్సాం ముఖ్యమంత్రి హిమంత బిశ్వశర్మ, అస్సాంలోని కచార్‌ జిల్లా కలెక్టర్‌, కచార్‌ పోలీసులను ట్యాగ్‌ చేసి తక్షణం దీనిని ఆపాలని కోరారు. కారులో కచార్‌ మీదుగా మిజోరం వస్తున్న దంపతులపై గూండాలు, దొంగలు దాడి చేశారంటూ అందుకు సంబంధించిన దృశ్యాలున్న వీడియోతో మరో ట్వీట్‌ చేశారు. అస్సాం ముఖ్యమంత్రి హిమంత బిశ్వశర్మ స్పందిస్తూ.. లైలాపుర్‌ ప్రాంతంలో చోటుచేసుకున్న ఘర్షణలు, కాల్పులపై మిజోరం ముఖ్యమంత్రి జొరాంథాంగా కల్పించుకోవాలని కోరారు.
కేంద్ర హోం మంత్రి అమిత్‌ షా సోమవారం అస్సాం ముఖ్యమంత్రి హిమంత బిశ్వశర్మ, మిజోరం ముఖ్యమంత్రి జొరాంథాంగాలతో ఫోన్‌లో మాట్లాడారు. వివాదానికి పరస్పర అంగీకారంతో శాంతియుత పరిష్కారం లభించేలా చూడాలని కోరారు.
guwahati, eenaadu: prakruti andaalaku nilayamaina eesaanya bhaaratamlo rashtrala sarihaddu vivaadam somavaram bhaggumandi. assam-meghalaya sarihaddulooni kachare jillaalo chinnagaa modalaina gharshanalu chinikichiniki galivanala maari ekamgaa aaruguru polisula praanaalanu baligonnayi. oo espy sahaa 60 mandiki paiga gayapaddaru. iruvaipula aastulu, vaahanaalu dhvamsamayyaayi. gatedadi aagastulo, ee edaadi fibravariloonuu sarihaddu samasyapai gharshanalu jarigai. avi punaraavrutamayyaayi. sarihaddulooni 8 vyavasaaya paakalanu gurtuteliyani vyaktulu tagalabettadame taja gharshanalaku kaaranamgaa kanipistondi. sarihaddu samasyapai kendra hommantri amitmasha charchalu jaripi vellina marusati roje ee gharshanalu chotuchesukovadam gamanarham.
kachare jillaalo meghalaya vaipu nunchi allarimookalu jaripina kaalpullo rashtra poliisulu aaruguru mruti chendaarani assam mukhyamantri himanta bishwasarma telipaaru. porugu rashtram vaipu nunchi chotuchesukunna kaalpulu, raallu ruvvina ghatanallo kachare jilla espy nimbalkarky vaibhave chandrakantha sahaa 50 mandi sibbandi gayapadinatlu assam polisu vibhaagaaniki chendina adhikari okaru cheppaaru. rendu rashtrala adhikaarulu sarihaddu amsampai charchalu jaruputundagaa allarimookalu okkasariga kaalpulu praarambhinchaayani telipaaru. kachare espy nimbalkarky toda bhagamloki thootaa doosukellindani, aayana aarogyam aandolanakaramgaa undani vaidyudu okaru telipaaru. marovaipu ee udriktatalaku kaaranam assam polisulenani mijoram aaropinchindi.
sarihaddulo aakramanalapai assam, mijoramlu chaannaallugaa gharshana padutunnaayi. ee nepathyamlo ayitlangi selayeru sameepamlo raitulaku chendina 8 vyavasaaya paakalaku aadivaaram udayam 11.30 gantalaku dundagulu nippubettaarani mijoram dig lalbiakanga khiangte cheppaaru. ee paakalannee sarihaddulo assam vaipunna vairengteki chendina raitulavani velladinchaaru. ee ghatane taja gharshanalaku kaaranamani bhaavistunnaaru.
kachare sarihaddulo polisulatho prajalu gharshana padutunna veediyonu mijoram mukhyamantri joranthanga somavaram madhyaahnam twiterlo unchaaru. deenipai drushti saarinchaalani amithy shaku vignapti chesaru. 'mijoram-assam sarihaddu udriktata'gaa perkonna ee tweeteku pradhaani, hommantri kaaryaalayaalu, assam mukhyamantri himanta bishwasarma, assamloni kachare jilla kalektarke, kachare poliisulanu tagne chesi takshanam deenini aapaalani koraru. kaarulo kachare meedugaa mijoram vastunna dampatulapai goondaalu, dongalu daadi chesaarantu anduku sambandhinchina drushyaalunna veediyotho maro tweete chesaru. assam mukhyamantri himanta bishwasarma spandistuu.. lailapuri praantamlo chotuchesukunna gharshanalu, kaalpulapai mijoram mukhyamantri joranthanga kalpinchukovalani koraru.
kendra homem mantri amithy shaa somavaram assam mukhyamantri himanta bishwasarma, mijoram mukhyamantri joranthangalatho fonelo matladaru. vivaadaaniki paraspara angeekaaramtho saantiyuta parishkaaram labhinchela chuudaalani koraru.